kardosdrur/scandi-wiki huggingface dataset:
Amerikansk bøg

 
Amerikansk bøg (Fagus grandifolia) er et løvfældende træ med en opret vækst og en kuppelformet og senere skærmagtig krone. Arten er fuldt hårdfør i Danmark, men bruges kun sjældent i større parker.

Beskrivelse 
Amerikansk bøg er et stort, løvfældende træ med svære grene og en kuppelformet krone, som efterhånden bliver skærmagtig. Barken er først violetbrun med et fint lag af hvide hår. Senere bliver den rødbrun med lyse korkporer. Gamle grene og stammer får en glat, lysegrå bark. Knopperne er spredtstillede, slanke og rødbrune med en lys spids. Knopper, som rummer blomsteranlæg er dog mere buttede. Bladene er ovale og plisserede (som hos avnbøg) med skarpttandet til bølget eller helt glat rand. De er sarte, hårklædte og lysegrønne i løvspringet, men snart bliver oversiden læderagtig og mørkegrøn, mens undersiden er lysegrøn. Høstfarven er guldgul til mørkebrun. Blomstringen foregår under løvspringet. De hanlige blomster er samlet i hængende og langstilkede, kogleformede rakler, mens de hunlige sidder samlet i piggede hoveder for enden af korte, oprette skud. Frugterne er trekantede nødder, der sidder i en forveddet og toklappet skål.

Rodsystemet er hjerteformet og består af grove hovedrødder og højtliggende siderødder. Arten sætter ofte rodskud.

Højde x bredde og årlig tilvækst: 25 x 12 m (40 x 20 cm/år).

Hjemsted 
Amerikansk bøg er udbredt fra det sydøstlige Canada og ned langs USAs atlanterhavskyst til Florida. Arten passerer Allegheny-bjergene og findes spredt frem mod Mississippi. Desuden findes en underart i nogle af de mexikanske bjerge. Træet er knyttet til forholdsvist mildt tempereret klima, men det tåler kolde vintre, og det foretrækker en jordbund, der er fugtig, neutral eller svagt sur og humusrig. Det er karakterplante for de blandede skove i området. 

I området omkring Roosevelt i New Jersey, USA, findes arten i skove og som pionertræ sammen med bl.a. Konvalbusk, almindelig robinie, tulipantræ, amerikansk knapbusk, amerikansk nældetræ, amerikansk platan, amerikansk vin, blyantene, brunfrugtet surbær, canadisk skarntydegran, glansbladet hæg, hvid ask, hvid hickory, klatrevildvin, koralsumak, pennsylvansk vokspors, rødløn, skovtupelotræ, sukkerbirk, sumpeg, sumprose, virginsk ambratræ, virginsk troldnød, virginsk vinterbær og weymouthfyr

Note 

Træer
Bøg
Headhunterz

Headhunterz, tidligere kendt som Nasty D-Tuners, er et hollandsk Dj/producer-team, bestående af Willem Rebergen (født 12. september 1985) og tidligere Bobby van Putten. De stiftede deres eget pladeselskab Scantraxx Reloaded i 2006, som er et underselskab af Scantraxx.

I en alder af ni, sang Rebergen i et børnekor, der indspillede flere cd'er. Et år senere begyndte han at lægge stemme til tegnefilm, som han stadig gør i dag. Han fik sin første store erfaring som DJ på Defqon.1, et stort hardstyle-event i Holland, hvor han blev opdaget af The Prophet.

Siden da har Headhunterz spillet på alle større hardstyle-events, herunder Defqon.1, Qlimax, Q-Base, In Qontrol, Decibel, Xstatic og mange flere. Han spillede live på Qlimax i 2006, 2007, 2008, 2009 og 2011. Han producerede også rytmen for Defqon.1 2009, "Scrap Attack" og igen for Defqon.1 2010 (Australien), "Save Your Scrap for Victory."

Hæder 
 2010 Årets Hard Dance DJ
 2011 Årets Hard Dance DJ
 2012 Årets Hard Dance DJ
 2013 Årets Hard Dance DJ
 2014 Årets Hard Dance DJ
 2017 Årets Hard Dance DJ
 2018 Årets Hard Dance DJ

Kilder

Eksterne henvisninger 
Hjemmeside
Headhunterz på Discogs.com

Musikgrupper fra Nederlandene
Det Østsibiriske Hav

Det Østsibiriske Hav (, ) er havområdet ud for den østsibiriske kyst mellem Nysibiriske øer og Wrangeløen. Østsibiriske hav regnes som et randhav til Ishavet.

Det Østsibiriske hav er et grundt sokkelhav med største dybde 155 m. 70 % af havet har dybder mindre end 50 m. Kystene er lave. Gennemsnitlig lufttemperatur er omkring 0 °C om sommeren og ned mod -30 °C om vinteren. Den største havn er Pevek.

Havet har drivis året igennem, men er sejlbart om sommeren. Allerede i 1600-tallet krydsede russiske søfarere havet. I 1648 sejlede Semjon Dezjnjov og Fedot Aleksejev langs kysten fra mundingen af Kolyma til Beringstrædet.

Eksterne henvisninger 

Nordishavet
Asiens geografi
Randhave i Ishavet
Retten i Lyngby

Retten i Lyngby er en byret i Kongens Lyngby.

Retskredsen for retten dækker kommunerne Furesø, Gentofte, Lyngby-Taarbæk og Rudersdal, og har dermed en befolkningstal på 216.000.
Retspræsident er Elisabet Michelsen. Derudover er 10 dommere tilknyttet.

Retten har til huse i en kontorbygning på Lyngby Hovedgade nummer 96 tæt ved Lyngby Station.
Den flyttede til denne lokalitet i begyndelsen af november 2008.
Før flytningen havde retten lokaler i Sorgenfri tæt ved politistationen ved Sorgenfri Station og efter retskredsreformen også i Hellerup, da Gentofte retskreds blev lagt sammen med Lyngby retskreds, hvorfor Gentofte Rets retsbygning blev overtaget af Retten i Lyngby.

Efter retskredsreformen flyttede retten sammen i de nuværende lokaler på Lyngby Hovedgade, hvor
Retten nu råder over ca. 5.500 kvadratmeter, der muliggør gennemførelse af nævningesager, som kræver ekstra plads.

Retten i Lyngby skiller sig ud fra resten af landets byretter ved at have en forholdsvis stor andel af sager med betydelig økonomisk værdi.
Det gælder civile sager, fogedsager, dødsboskiftesager og i nogen grad straffesager.
Blandt sådanne sager med større mediedække har været sagerne mod Stein Bagger (2008–2009), Erik Skov Pedersen (2011) og Steen Gude (2012).
Af sager, der ikke har handlet om økonomisk kriminalitet, kan nævnes sagen mod Søren Kam i 2004, og sagen om udleveringen af og erstatning til Camilla Broe.
I slutningen af 2017 var retten ramme for en usædvanlig sag hvor anklagen lød på bestilling af lejemord via "det mørke internet" og betaling med Bitcoin.

Som andre retter har Retten i Lyngby oplevet at skulle have beskyttelse af politi med skudsikre veste og maskinpistoler.
Ved en banderetssag i 2009 anholdt politiet fire mænd ved retten efter fund af våben og narko i deres bil.

I 2012 blev Retten i Lyngbys lokaler anvendt af Skattesagskommissionen.

Retten i Lyngby udleverede ved en fejl retsdokumenter til en avis i forbindelse med sagen om svindel med udbytteskat.
I 2016 udgav en falsk hjemmeside sig for at være Retten i Lyngby ved misbrug af rettens navn og logo.
Sagen førte til en politianmeldelse.

Tidligere rigspolitichef Torsten Hesselbjerg har været dommer ved retten.

Eksterne henvisninger 
 Retten i Lyngby, domstol.dk

Henvisninger 

Lyngby
Kongens Lyngby
Live (The Dubliners album)

Live er et livealbum af The Dubliners optager i Sheffield udgivet af Polydor i 1974.
De medvirkende er Ronnie Drew, Luke Kelly, Barney McKenna, Ciaran Bourke og John Sheahan. Det blev Ronnie Drew's sidste album med The Dubliners de næste fem år, da han startede som soloartist.
Ligeledes blev sidste album, hvor Ciaran Bourke var fuldtids medlem af gruppen, da han fik en hjerneblødning. Han synger "All for Me Grog" på albummet.

Nummeret "Fairmoye Lasses and Sporting Paddy" som er det første nummer på pladen, er senere blevet den melodi The Dubliners starter de fleste af deres koncerter med. Det kommer oprindeligt fra albummet A Drop of the Hard Stuff fra 1969.

Albummet blev genudgivet i 1977 under navnet "Dubliners Live".

Spor

Side Et 
 "Fairmoye Lasses and Sporting Paddy"
 "Black Velvet Band"
 "Whiskey in the Jar"
 "All for the Grog"
 "The Belfast Hornpipe/Tim Maloney"
 "The Four Poster Bed/Colonel Rodney"
 "Finnegan's Wake"
 "McAlpine's Fusiliers"

Side To 
 "Seven Drunken Nights"
 "Reels – Scholar/Teetotaller/The High Reel"
 "Home Boys Home"
 "Dirty Old Town"
 "Blue Mountain Rag"
 "The Wild Rover"
 "Weile Waile"
 "The Holy Ground"

Referencer 

The Dubliners-livealbum
Livealbum fra 1974
Økonomisk Fokus

Økonomisk Fokus var et dansk tidskrift, der blev udgivet fra 2004 til 2009. Tidskriftet rettede sig mod offentlige ledere med økonomisk ansvar.

Referencer 

Tidsskrifter fra Danmark
Johan Peter Gandil

Johan Peter Gandil (født 18. juni 1820 i København, død 12. juni 1873 i Ringe) var en dansk læge. Fra 1857 til sin død var han praktiserende læge i Ringe, tidligere underlæge i Hæren og fra 1851-1857 praktiserende læge i Faaborg.

Johan Peter Gandil var søn af kommandørkaptajn Johan Peter Gandil og Johanne Christiane Kock og far til Johannes Gandil og Johan Christian Gandil

Personer fra København
Læger fra Danmark
Superligaen 2012-13

Superligaen 2012-13 er den 23. sæson af den danske superliga siden oprettelsen. Den styres af Superligaen A/S og DBU, og indledes 15. juli 2012 og afsluttes 20. maj 2013.

Deltagere

Kort over deltagere

Nedrykkede hold 
De følgende hold var rykket ud af Superligaen sæsonen forinden:

 HB Køge
 Lyngby BK

Klubinformationer 
(pr. 3. marts 2012)

Stilling

Resultater 
I denne tabel er hjemmeholdet skrevet i kolonnen til venstre.

<small>Opdateret:  http://www.superliga.dk/

Spillerpræstationer 

I denne tabel er angivet, hvor mange minutter hver spiller har været på banen. Skrå skrift for indskiftede spillere.
Et nul = siddet på bænken hele kampen. En streg = ikke udtaget.
Gul angiver en advarsel, rød en direkte udvisning, orange = 2 gule, blå = karantæne. S = solgt spiller.

Topscorerliste 

(Opdateret d. 20. maj 2013)

Eksterne henvisninger 
 Superligaens officielle hjemmeside

Fodnoter 

2012-13
Fodboldsæson 2012-13
Loukas Papademos

Loukas Papademos (; født 11. oktober 1947) er en græsk økonom, der var Grækenlands premierminister fra 2011 til 2012 som leder af en teknokratregering under den græske gældskrise.

Papdemos var i perioden 2002-2010 vicepræsident for den Europæiske Centralbank.

Han tiltrådte som premierminister den 11. november 2011. Den 17. maj 2012 blev hans teknokratregering afløst af en anden teknokratregering under ledelse af Panagiotis Pikrammenos.

Eksterne henvisninger 

Økonomer fra Grækenland
Politikere fra Grækenland
Grækenlands statsministre
Panagiotis Pikrammenos

Panagiotis Pikrammenos (Græsk: Παναγιώτης Πικραμμένος) (født 26. juli 1945) er en græsk jurist og dommer, som var Grækenlands premierminister fra 17. maj 2012 til 17. juni 2012.

Som følge af det kaos, der opstod i kølvandet på det græske parlamentsvalg den 6. maj 2012 blev Pikrammenos den 17. maj 2012 indsat som leder af en teknokratregering, da forhandlingerne om at danne en politisk regering blev opgivet. Hans regering afløste den hidtidige teknokratregering under ledelse af Loukas Papademos.

Henvisninger 

Politikere fra Grækenland
Grækenlands statsministre
ORM

ORM (fra engelsk: Object-relational mapping) en programmeringsteknik til at konvertere data mellem objekter i et programmeringssprog og en relationel database. En ORM gør det muligt at skrive sin programmeringslogik med objekter frem for i SQL. Det foregår typisk ved at en tabel i en database afbildes til en liste af objekter og en række i en tabel til et objekt og et felt i en række til en attribut i et objekt.

Eksempler på ORM'er er Hibernate til Java og Entity Framework til .NET.

Programmering
Douglas Johansson

Sten Gunnar Douglas Johansson, født 31. januar 1960 i Solna, er en svensk skuespiller.

Filmografi (udvalg) 
 1992 – Hassel – Botgörarna
 1996 – Jerusalem
 1997 – Ogifta par
 1998 – Beck – Vita nätter
 2000 – Hånden på hjertet
 2001 – Kaspar i Nudådalen (TV, Julkalendern)
 2004 – Danslärarens återkomst (TV)
 2005–2010 – Wallander (som Jan Martinsson)
 2007 – Arn: Tempelridderen
 2008 – Oskyldigt dömd (TV)

Henvisninger 
 

Skuespillere fra Sverige
Udligningsreformen

Udligningsreformen er en diskuteret ændring af den kommunale udligning.

Udligningsreformen var under debat i 2012, og en ny udligningsaftale betød at 400 millioner kroner mere flyttes fra rige kommuner til fattige kommuner. Kommuner som København, Odense, Gentofte og Aarhus skal hver betale over 50 millioner kroner, mens Lolland, Bornholm og Guldborgsund hver vinder over 40 millioner kroner.

Henvisninger 

Økonomisk politik
Politik i 2012
Begivenheder i 2012
Kommunalpolitik i Danmark
Meteornedslaget ved Aarhus 1951

Meteornedslaget ved Aarhus 1951 fandt sted 2. oktober 1951 klokken 18:13. En meteor faldt over Danmark og blev set i hele Danmark, i det sydlige Norge og det sydlige Sverige og i Holsten i Tyskland tæt på Hamborg. Det var det første konstaterede meteornedslag siden 1878. En øjenvidneberetning fra Hammel kunne læses i Århus Stiftstidende 3. oktober 1951:

Selve meteoritten, eller i hvert fald dele af den, slog ned i udkanten af Riis Skov ved stien langs skrænten mellem Den Permanente Badeanstalt og Aarhus Havn, hvor en sten på omkring 300 gram og en størrelse som en knyttet barnehånd, blev fundet af baneingeniør P.W. Holm, der var ude at gå tur. Et større stykke på omkring 420 gram blev fundet af Holger Elgaard på en tømmerplads ved Aarhus Universitet (det nuværende Nobelparken).

I Riis Skov er opstillet en mindesten for nedslaget.

Meteorbane 
Ole Rømer Observatoriet i Århus modtog omkring 400 øjenvidneberetninger om meteoren, og astronomen Axel V. Nielsen indsamlede efterfølgende yderligere information fra disse gennem brevvekslinger og en ugelang rundtur gennem Danmark. Herudfra kunne han beregne meteorens bane mod nedfaldsstedet. Meteoren bevægede sig i nordnordvestlig retning. Den befandt sig ved dens første kendte observation 50 km sydsydøst for Warnemünde i Tyskland 143 km over Jorden og 304 km fra nedslagsstedet i Århus. Derfra fløj meteoren over Østersøen, Lolland, Storebælt, Samsø og Kattegat før nedslaget i Århus.

Meteoritten 
Der er tale om en stenmeteorit af kondrit-typen, med et jernindhold på 25,75 %. Hovedparten af meteoritten, der er et af kun fire tilsvarende fund i Danmark, opbevares på Statens Naturhistoriske Museum i København. Der er mindre fragmenter på American Museum of Natural History i New York City (2,9 g), National Museum of Natural History i Washington D.C. (10,9 g) og Naturhistorisk Museum i Arhus.

Kilder

Eksterne henvisninger 
 StenoMusen 15 (2001) – Medlemsblad for Steno Museets Venner, oktober 2001. 
 Aarhus-Meteoritten - 2. oktober 1951, kl. ca. 18.15 – Øjenvidneskildring - og historie af Toke Nørby

Litteratur 
 Axel V. Nielsen: "'Bulder og forskrækkelse i luften': Meteoritfaldet ved Aarhus", Vor Viden 94 (1953), s. 497-501.
 Århus Stiftstidende 03-19.10.1951.

Aarhus
Århus 1951
RTD

RTD har flere betydninger:

In broadcasting
 Radio Tanzania Dar es Salaam – Tanzanias statsradio organisation
 Radiodiffusion Télévision de Djibouti
 RT Documentary

Indenfor videnskab og teknologi
 Real-Time Dispatching – en software komponent
 Residence Time Distribution
 Research & Technical Development
 Resonanstunneldiode – en elektronik komponent
 Round trip delay
 RTD info – et europæisk videnskabstidskrift

Indenfor drikkevarer
 Ready to drink
RTT

RTT kan henvise til:

Computer
 Real-time text – tekst som udsendes mens det skrives/produceres.
 Real-time Timer – Timer i computerhardware anvendt af operativsystemer
 Round-trip delay time – indenfor telekommunikation
 1xRTT – en mobil kommunikations protokol

Videnskab
 Resonanstunneltransistor

Organisationer
 Recapture Tactics Team – en (US) søværns enhed
 RTTNews – en newswire service

Andet
 Race to the Top
 Real-time tactics – en strategi spil genre
 Rett syndrom – en neurologisk lidelse
 River Trade Terminal – en container terminal for flod varer i Hong Kong
 RTT – en fransk komedie film fra 2009
Steve Schirripa

Steven R. Schirripa (født 3. september 1957 i Brooklyn i New York City) er en amerikansk forfatter og skuespiller som er mest kendt for sin rolle som Bobby Baccalieri i den prisbelønnede amerikanske tv-serie The Sopranos' fra 2000 til 2007.

Schirripa har før Sopranos kun haft mindre biroller i diverse film og tv-serier. Han har medvirket i film som The Runner og Joe Dirt, og tv-serier som Star Trek: Enterprise, Hollywood Squares og Law & Order.

Schirripa fik fra december 2007 sit eget «kokke-program» på TV. 

I 2010 spillede han rollen som madlavningsinstruktøren Carlos i Clint Eastwoods dramafilm Hereafter.

Andet 
 Før skuespillerkarrieren arbejdede han som «entertainment director» på Riviera hotel og casino i Las Vegas.
 Han har skrevet fire bøger, A Goomba's Guide to Life (2003), The Goomba's Book of Love (2005), The Goomba Diet: Living Large and Loving It (2006) og Nicky Deuce (2007).
 Han ever i Las Vegas med sin kone Laura, og to døtre Bria og Ciara.

Eksterne henvisninger 
 

Skuespillere fra USA
Humorister fra USA
Standupkomikere fra USA
Pierre Moscovici

Pierre Moscovici (født 16. september 1957 i Paris) er en fransk politiker fra Socialistpartiet. Han var Europa-Kommissær for økonomiske og finansielle anliggender, beskatning og toldi Juncker-kommissionen 2014-2019. Fra 16. maj 2012 til 2. april 2014 var han minister for økonomi, finanser og udenrigshandel i Regeringen Jean-Marc Ayrault.

Eksterne henvisninger 

 Pierre Moscovicis biografi på regeringens hjemmeside

Referencer 

Politikere fra Frankrig
Europa-Kommissærer fra Frankrig
Europa-Kommissærer 2014-2019
Manuel Valls

Manuel Carlos Valls Galfetti (født 13. august 1962 i Barcelona) er en fransk politiker fra Parti Socialiste af spansk oprindelse. Den 31. marts 2014 blev han udnævnt til premierminister.

Den 6. december 2016 blev Valls udskiftet på posten som premierminister, da han stillede op som kandidat til præsidentvalget, med Bernard Cazeneuve som fik ansvar for at danne en ny regering. Valls tabte kampen om at blive præsidentkandidat til Benoît Hamon.

Kilder

Eksterne henvisninger 

 

Indenrigsministre fra Frankrig
Frankrigs premierministre
Præsidentaspiranter fra Frankrig
Medlemmer af Frankrigs nationalforsamling
Franskmænd i 1900-tallet
Franskmænd i 2000-tallet
Vincent Peillon

Vincent Peillon (født 7. juli 1960 i Suresnes) er en fransk politiker fra Parti Socialiste.

Den 16. maj 2012 udnævntes han til undervisningminister i Regeringen Jean-Marc Ayrault.

Før udnævnelsen til minister var han lærer i årene 1984 til 1997 og udviklingschef på Centre national de la recherche scientifique fra 2002 til 2004

Udgivelser

Eksterne henvisninger 

 

Politikere fra Frankrig
Præsidentaspiranter fra Frankrig
Cécile Duflot

Cécile Duflot (født 1. april 1975 i Villeneuve-Saint-Georges) er en fransk politiker, fra partiet Europe Écologie Les Verts. Hun var minister for territoriernes ligestilling og bolig den 16. maj 2012 i Regeringen Jean-Marc Ayrault fra 16. maj 2012 til 31. marts 2016.

Primærvalg 2016 
Ved præsidentvalget i 2017 forsøgte Cécile Duflot at blive EELV's kandidat. Ved primærvalgets første runde den 16. oktober 2016 stemte 24,41 procent af partiets medlemmer på hende. Dette var ikke nok til, at hun kunne gå videre til primærvalgets anden runde den 7. november 2016.

Eksterne henvisninger 

 

Politikere fra Frankrig
Præsidentaspiranter fra Frankrig
Den Eneste Ene (musical)

Den Eneste Ene er en musical bygget over Susanne Biers spillefilm Den eneste ene fra 1999.
Musicalen havde premiere i Forum i København 2005 og solgte mere end 125.000 billetter i premiereåret. Niels Olsen spillede rollen som Niller, ligesom han gjorde det i den oprindelige film. De andre roller blev besat af andre skuespillere. Forestillingen vandt Årets Reumert for Bedste Musikforestilling i 2006. Musicalen blev senere flyttet til Forum Horsens. I maj 2012 havde den re-premiere i Glassalen i Tivoli.

I oktober 2015 havde den premiere i Jysk Musikteater i en opsætning med Musical Silkeborg.

Opførsler

Medvirkende Forum 2005

Medvirkende Odense Teater 2011

Medvirkende 2012

	
1. Kaya Brüel spillede alle lørdage kl. 15:00, samt alle forestillinger i juli og alle forestillingerne i Aarhus.
2. Christiane Schaumburg-Müller spillede tirsdage, lørdage og søndage i Aarhus, da hun også deltog i Vild med dans. Øvrige dage spillede Sofie Lassen-Kahlke.

 Premiere 23. maj 2012 i Glassalen i Tivoli
 Premiere 11. oktober 2012 i Musikhuset Aarhus - frem til 28. oktober 2012.

Medvirkende Musical Silkeborg 2015  

 Premiere 17. oktober 2015

Referencer 

Musicals fra Danmark
Hewlett-Packard Journal

Hewlett-Packard Journal var et tidsskrift udgivet af Hewlett-Packard (HP) mellem 1949-1998. Det formidlede tekniske og produkt nyheder fra HP. Tidsskriftet er tilgængeligt som web-sider – eller som indskannet og tilgængeligt på HPs hjemmeside som PDF-download.

Bl.a. er offentligt kendte Hewlett-Packard lommeregnere blevet omtalt i Hewlett-Packard Journal. F.eks. HP-48G/GX, 
HP-12C, 
HP-75C.

Kilder/referencer

Eksterne henvisninger 
 hpmemory.org: The Hewlett-Packard Journal
 hpmuseum.net: HP Journal
 hparchive.com: HP Journal
 leapsecond.com: Time & Frequency Articles from Hewlett Packard Journal

Tidsskrifter fra USA
Hewlett-Packard
Afrikas Stjerne

Afrikas Stjerne (originaltitel Afrikan tähti) er et brætspil, udgivet af den finske spildesigner (og senere reklamemand) Kari Mannerla i 1951.

Blandt reglerne er:
 Man skal finde Afrikas stjerne og nå hjem til sin hjembase 
 Hvis man har et visum når Afrikas stjerne er fundet skal man tilbage til hjembasen for at vinde, visum skal indløses hos banken
 Når man møder en tyv stjæler de alle ens penge

Spillebrættet er er kort over Afrika med indtegnede vej-, skibs- og flyruter, og spillet går ud på at finde diamanten "Afrikas Stjerne" og føre den tilbage til enten Cairo eller Tanger.

Kilder
Afrikas Stjerne på papskubber.dk
Afrikan tähti på lautapeliopas.fi
Afrikan tähti på boardgamegeek.com

Brætspil
Spil fra C. Drechsler
HPJ

HPJ har flere betydninger:
 High Plains Journal
 Hewlett-Packard Journal
Agilent Technologies

Agilent Technologies eller Agilent er et firma som designer og fremstiller elektroniske og bioanalytiske måleinstrumenter og udstyr til måling og evaulering. Agilent Technologies har en aktieværdi på over 15 milliarder USD og firmaets hovedhvarter er i Santa Clara, Californien, i Silicon Valley-området.

Mange af Agilents fortidige produktlinjer bliev udviklet af Hewlett-Packard, det amerikanske firma grundlagt i 1939. I 1999 blev produktlinjer som ikke direkte var forbundet med computere, hukommelse og billedbehandling grupperet i et separat firma (Agilent). Agilents børsnotering kan meget vel have været en af de største i Silicon Valleys historie.

Agilent Technologies blev som omtalt grundlagt i 1999 og var et $8 milliard USD firma med omkring 47.000 medarbejdere, fremstillende videnskabelige instrumenter, halvledere, optisk netværk enheder, og elektronisk testudstyr til telekommunikation og trådløs R&D og produktion.

Kilder/referencer

Eksterne henvisninger

 Agilent Technologies
 Agilent and HP History Links
 Agilent Test & Measurement Discussion Forum 
 Patents assigned to Agilent Technologies via USPTO 

Etableret i 1999
It-virksomheder fra USA
Hewlett-Packard
Elektroniske måleinstrumenter
Virksomheder i San Francisco
Elektronikvirksomheder fra USA
Ulf Friberg

Ulf Sven Friberg (født 4. oktober 1962 i Nässjö) er en svensk skuespiller, manuskriptforfatter, film- og teaterinstruktør. Han studerte ved Teaterhögskolan i Malmö 1986–89.

Filmografi (udvalg) 
 1993 – Manden på balkonen
 1996 – Jerusalem
 2001 – Syndare i sommarsol
 2002 – Klassfesten
 2002 – Stora teatern (TV)
 2002 – Beck – Pojken i glaskulan
 2003 – Ondskab
 2003 – Tusenbröder (TV)
 2006 – Exit
 2006 – Wallander – Hemligheten
 2007 – Upp till kamp (TV)
 2008 – Borta bra (instruktør)
 2008 – Främmande fågel
 2008–2010 – Maria Wern (TV)
 2009 – De halvt dolda (TV)
 2010 – Drottningoffret (TV)
 2011 – Stockholm Östra

Eksterne henvisninger 
 

Skuespillere fra Sverige
Filminstruktører fra Sverige
Teaterinstruktører fra Sverige
Manuskriptforfattere fra Sverige
Svensksprogede forfattere fra Sverige
Johan Stenström

Johan Gunnar Stenström (født 23. august 1951) er en svensk litteraturhistoriker. Han arbeider ved Lunds Universitet som docent (siden 2002) og som professor (siden 2009). Han har også skrevet bøger, blandt andet Den svenska sångboken (1997, med Anders Palm) og Med fantasins eld – Ingemar Leckius och bilden (2002).

Henvisninger 

 Johan Stenström på Lunds Universitets webside

Litteraturhistorikere fra Sverige
Ansatte ved Lunds Universitet